CELEX: 62009TN0009
Language: mt
Date: 2009-01-15 00:00:00
Title: Kawża T-9/09 P: Appell ippreżentat fil- 15 ta' Jannar 2009 minn Luigi Marcuccio kontra d-digriet mogħti fl- 4 ta' Novembru 2008 mit-Tribunal għas-Servizz Pubbliku fil-Kawża F-133/06, Marcuccio vs Il-Kummissjoni

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/46
            
         Appell ippreżentat fil-15 ta' Jannar 2009 minn Luigi Marcuccio kontra d-digriet mogħti fl-4 ta' Novembru 2008 mit-Tribunal għas-Servizz Pubbliku fil-Kawża F-133/06, Marcuccio vs Il-Kummissjoni
   (Kawża T-9/09 P)
   (2009/C 55/83)
   Lingwa tal-kawża: It-Taljan
   Partijiet
   
      Appellant: Luigi Marcuccio (Tricase, l-Italja) (rappreżentant: G. Cipressa, avvocato)
   
      Parti l-oħra fil-kawża: Il-Kummissjoni tal-Komunitajiet Ewropej
   Talbiet tal-appellant
   
               —
            
            
               Fi kwalunkwe każ:
               
                           (A.1)
                        
                        
                           tannulla fl-intier tiegħu u mingħajr eċċezzjoni d-digriet appellat.
                        
                     
                           (A.2)
                        
                        
                           tiddikjara li r-rikors fl-ewwel istanza kien manifestament ammissibbli.
                        
                     
         
               —
            
            
               Prinċipalment:
               
                           (B.1)
                        
                        
                           tilqa' fl-intier tagħhom u mingħajr eċċezzjoni t-talbiet tal-appellant li jinsabu fir-rikors fl-ewwel istanza;
                        
                     
                           (B.2)
                        
                        
                           tikkundanna l-appellata tħallas lura l-ispejjeż kollha tal-kawża, inkluż kemm dawk tal-ewwel istanza kif ukoll dawk tal-appell;
                        
                     
         
               —
            
            
               sussidjarjament:
               
                           (B.3)
                        
                        
                           tibgħat mill-ġdid il-kawża quddiem it-Tribunal għas-Servizz Pubbliku, b'kompożizzjoni ġdida, sabiex tiddeċiedi mill-ġdid fuq l-istess talbiet.
                        
                     
         Aggravji u argumenti prinċipali
   L-appell preżenti huwa intiż kontra d-digriet tat-Tribunal għas-Servizz Pubbliku tal-4 ta' Novembru 2008, fil-Kawża F-133/06, L. Marcuccio vs Il-Kummissjoni.
   Insostenn tat-talbiet tiegħu, l-appellant jinvoka s-segwenti aggravji:
   
               a)
            
            
               Nuqqas manifest ta' investigazzjoni u nuqqas li tittieħed deċiżjoni fuq punt fundamentali tal-kawża, safejn id-digriet appellat ma jiddeċidiex dwar id-dikjarazzjoni tal-ineżistenza ex lege tad-deċiżjoni kkontestata quddiem it-Tribunal għas-Servizz Pubbliku.
            
         
               b)
            
            
               Nuqqas manifest ta' motivazzjoni tad-deċiżjonijiet li jinsabu fid-digriet appellat fir-rigward kemm tal-inammissibbiltà tat-talbiet “sabiex il-Kummissjoni tiġi kkundannata trodd lura lir-rikorrent il-beni personali tiegħu”, tal-“annullament tad-deċiżjoni kkontestata” u tat-“talba għad-danni” kif ukoll fir-rigward tal-fatt li r-rikorrent ġie kkundannat għall-ispejjeż, anke minħabba applikazzjoni żbaljata u żnaturament tal-fatti, nuqqas manifest ta' investigazzjoni, inkonsistenza u nuqqas ta' raġonevolezza, kif ukoll interpretazzjoni falza u żbaljata tar-regoli u tal-ġurisprudenza Komunitarja.
            
         
               c)
            
            
               Difetti proċedurali, minħabba nuqqas ta' osservanza tal-obbligu li ma jiġix meħud inkunsiderazzjoni l-kontenut tar-risposta peress li ġiet ippreżentata tard mill-appellata, b'mod li tista' tkun ta' preġudizzjoni fil-konfront tal-appellant.
            
         
               d)
            
            
               Ksur tar-regoli dwar is-smigħ xieraq.